CELEX: 62013TN0009
Language: et
Date: 2013-01-08 00:00:00
Title: Kohtuasi T-9/13: 8. jaanuaril 2013 esitatud hagi — National Iranian Gas Company versus nõukogu

16.3.2013   
            
            
               ET
            
            
               Euroopa Liidu Teataja
            
            
               C 79/23
            
         8. jaanuaril 2013 esitatud hagi — National Iranian Gas Company versus nõukogu
   (Kohtuasi T-9/13)
   2013/C 79/41
   Kohtumenetluse keel: prantsuse
   
      Pooled
   
   
      Hageja: The National Iranian Gas Company (Teheran, Iraan) (esindajad: advokaadid E. Glaser ja S. Perrotet)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada nõukogu 15. oktoobri 2012. aasta otsuse 2012/635/ÜVJP artikli 1 punkt 8 osas, millega muudetakse otsuse 2010/413/ÜVJP artikli 20 punkti c;
            
         
               —
            
            
               tühistada nõukogu 15. oktoobri 2012. aasta otsus 2012/635/ÜVJP osas, millega NIGC lisatakse nende üksuste loendisse, mille suhtes kohaldatakse otsuse 2010/413/ÜVJP II lisas sätestatud rahaliste vahendite külmutamise meetmeid;
               
                           —
                        
                        
                           tühistada samuti nõukogu 15. oktoobri 2012. aasta rakendusmäärus nr 945/2012 osas, millega NIGC lisatakse nende üksuste loendisse, mille suhtes kohaldatakse määruse nr 267/2012 IX lisas sätestatud rahaliste vahendite külmutamise meetmeid;
                        
                     
                           —
                        
                        
                           tuvastada, et NIGC suhtes ei kuulu kohaldamisele määrus nr 267/2012, otsus 2010/413/ÜVJP, muudetud otsuste 2012/35/ÜVJP ja 2012/635/ÜVJP sätetega, millega on otsusesse 2010/413/ÜVJP lisatud artikli 20 punkt c ja seda seejärel muudetud, lisades hageja II lisas olevasse loendisse;
                        
                     
                           —
                        
                        
                           ja teise võimalusena, kui 15. oktoobri 2012. aasta otsuse 2012/635/ÜVJP artikli 1 punkti 8, millega muudetakse otsuse 2010/413/ÜVJP artikli 20 punkti c, ei tühistata, tuvastada, et see ei kuulu NIGC suhtes kohaldamisele;
                        
                     
                           —
                        
                        
                           mõista kõik kohtukulud välja nõukogult.
                        
                     
         
      Väited ja peamised argumendid
   
   Hagi põhjenduseks esitab hageja kümme väidet.
   
               1.
            
            
               Esimene väide puudutab otsuse 2010/413/ÜVJP (1) artikli 20 punkti c, mis lisati ja mida muudeti otsustega 2012/35/ÜVJP (2) ja 2012/635/ÜVJP (3), kohaldamatust, samuti otsuse 2012/635/ÜVJP artikli 1 punkti 8, millega muudetakse otsuse 2010/413/ÜVJP artikli 20 lõike 1 punkti c, õigusvastasust, kuna need otsused tuginevad ebatäpsetele ja määratlemata mõistetele, mis on vastuolus õigusega omandile ja proportsionaalsuse põhimõttega.
            
         
               2.
            
            
               Teine väide puudutab menetlusnormide rikkumist ja nõukogu pädevuse puudumist teha ainuisikuliselt selliseid otsuseid ELTL artikli 215 alusel.
            
         
               3.
            
            
               Kolmas väide puudutab põhjendamiskohustuse rikkumist, kuna nõukogu on tuginenud ebamäärastele ja ebatäpsetele andmetele, mida ei ole võimalik kontrollida.
            
         
               4.
            
            
               Neljas väide puudutab hageja põhiõiguste rikkumist, kuna hageja on jäetud ilma õigusest tõhusale kohtulikule kaitsele ja omandiõigusele seeläbi, et vaidlustatud otsus ei ole piisavalt põhjendatud ega võimalda hagejal end tõhusalt kaitsta ja Üldkohtul kohtulikku kontrolli teostada. Hageja väidab, et ta ei ole saanud tutvuda tõenditega nõukogu toimikus.
            
         
               5.
            
            
               Viies väide puudutab tõendite puudumist hageja vastu, kuna nõukogu on tuginenud pelgalt väidetele.
            
         
               6.
            
            
               Kuues väide puudutab õigusnormi rikkumist, kuna nõukogu on asjaolust, et hageja on riigi osalusega äriühing, järeldanud, et ta on andnud rahalist toetust Iraani valitsusele.
            
         
               7.
            
            
               Seitsmes väide puudutab ebatäpsusi faktides, kuna hageja ei ole riigi osalusega ega riigi poolt juhitav äriühing ja hageja ei ole andnud rahalist toetust Iraani valitsusele.
            
         
               8.
            
            
               Kaheksas väide puudutab ilmset hindamisviga ja proportsionaalsuspõhimõtte rikkumist, kuna piirangud hageja omandiõigusele ja tema õigusele tegeleda majandustegevusega ei ole proportsionaalsed taotletava eesmärgiga. Hageja väidab, et tema rahaliste vahendite külmutamine ei täida meetmega taotletavat eesmärki, kuna ta ei ole seotud Iraani valitsuse tuumaprogrammi elluviimisega.
            
         
               9.
            
            
               Üheksas väide puudutab rakendusmääruse nr 945/2012 (4) õigusliku aluse puudumist.
            
         
               10.
            
            
               Kümnes väide puudutab rakendusmääruse nr 945/2012 väljaandmist selleks pädevust omamata ning ebapiisava põhjendatusega.
            
         
      (1)  Nõukogu 26. juuli 2010. aasta otsus 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39), koos parandusega.
   
      (2)  Nõukogu 23. jaanuari 2012. aasta otsus 2012/35/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 19, lk 22), koos parandusega.
   
      (3)  Nõukogu 15. oktoobri 2012. aasta otsus 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 282, lk 58).
   
      (4)  Nõukogu 15. oktoobri 2012. aasta rakendusmäärus (EL) nr 945/2012, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid (ELT L 282, lk 16).